 evh
                                       udskrift
                                           af
                         sø- & handelsrettens dombog
                                      ____________
                                       kendelse
afsagt den 7. juli 2015.
b-41-15
s aps under konkurs
(advokat piya mukherjee)
mod
x
indledning
denne sag drejer sig om konkurskarantæne i tilknytning til behandling af konkursboet efter
s aps. selskabet er ifølge en fuldstændig rapport fra erhvervsstyrelsen stiftet den 3. juni
1988. x har ifølge samme rapport siden den 19. oktober 2005 og frem til den … 2014, hvor
selskabet blev taget under konkursbehandling, været registreret som direktør i selskabet.
                                                         -2-
retten har den 26. januar 2015 taget kurators indstilling om at indlede konkurskarantænesag
mod x til følge.
fristdagen er 27. juni 2014, hvorved den periode, som er relevant i forhold til bedømmelsen
af konkurskarantæne efter konkurslovens § 157, stk. 1, starter den 27. juni 2013.
påstande
i et processkrift modtaget i sø- og handelsretten den 10. februar 2015 har kurator nedlagt
påstand om, at x pålægges konkurskarantæne i tre år.
processkriftet er telefonisk forkyndt for x via e-boks den 13. april 2015, hvor x har modtaget
rettens brev af 10. februar 2015 med bilag. brevet indeholdt en svarfrist på 14 dage fra for-
kyndelsen. x har ikke svaret på rettens henvendelser og har således hverken nedlagt en på-
stand eller anmodet om mundtlig behandling. sagen er herefter behandlet på skriftligt
grundlag.
oplysninger i sagen
det hedder i kurators processkrift blandt andet:
      ”… s aps blev stiftet den 3. juni 1988 af blandt andet x’s far, p1. x overtog ledelsen af s aps den 19.
      oktober 2005, hvor han sad som eneste ledelsesmedlem frem til konkursens indtræden den … 2014. sel-
      skabsrapport for s aps fremlægges ...
      samtlige anparter i s aps er ejet af selskab1 aps, som ligeledes er taget under konkursbehandling.
      samtlige anparter i selskab1 aps under konkurs er ejet af x, og han indtrådte som direktør i holdingsel-
      skabet den 27. november 2008. x har ikke siddet i ledelsen i andre selskaber …
      selskabet har i hele dets levetid drevet bageri og bageriudsalg fra … bagsværd. i perioden 2012-2014 drev
      selskabet også bageriudsalg af et lejemål i herlev. efter afsigelse af konkursdekretet blev al drift i selskabet
                                                  -3-
indstillet. ud over selskabets direktør beskæftigede selskabet på dette tidspunkt 2 fuldtidsansatte samt ca.
20 timelønnede.
1.      årsagen til konkursen
selskabet blev taget under konkurs på baggrund af en konkursbegæring indleveret den 27. juni 2014 fra
en lønmodtager med et krav på løn, feriepenge og pension på i alt ca. kr. 64.000. konkursbegæringen blev
den 18. august 2014 udsat på procedure til den 17. september 2014, idet x bestred, at konkursbetingel-
serne var opfyldt.
da x ikke gav møde i skifteretten den … 2014, blev selskabet taget under konkursbehandling.
2. bogføring
der er ikke bogført i selskabet siden 31. december 2013, selvom der har været en daglig drift i selskabet
helt frem til konkursdekretets afsigelse den … 2014. selskabets seneste offentliggjorte årsrapport for regn-
skabsåret 2012 udviser en bruttofortjeneste på ca. kr. 4 mio. ifølge saldobalancen for perioden 1. januar
2013 – 31. december 2013 er der omsat for ca. kr. 7,8 mio. saldobalancen for perioden 1. januar 2013 –
31. december 2013 fremlægges …
regnskabet for 2012 fremlægges … revisor har afgivet en supplerende oplysning om, at der heller ikke i
dette regnskabsår er foretaget behørig indberetning af moms og a-skat. der er ikke udarbejdet regnskab
for 2013.
3. konkursboets passiver
der er anmeldt simple fordringer i henhold til konkurslovens § 97 for ca. kr. 4 mio., og der er anmeldt
privilegerede lønmodtagerkrav i henhold til konkurslovens § 95 for ca. kr. 980.000. udskrift af gældbogen
fremlægges …
det bemærkes, at danske bank a/s har anmeldt ca. kr. 1,3 mio. under gældbogsnr. 40, som forventes at
være pantsikret i den af konkursboet ejede ejendom.
3.1     skat
skat har ikke foretaget anmeldelse af sit krav, grundet den store sagsmængde, hvilket formodes at være
forbundet med skats it-problemer.
                                                       -4-
     det bemærkes, at der er optaget krav fra skat ca. kr. 54.000 i henhold til konkurslovens § 95 under
     gældbogsnummer 52 … dette udgør dog afledte a-skatter og am-bidrag af lønmodtagerkrav udbetalt af
     lg, og er således ikke en anmeldelse fra skat.
     3.2     leverandørkrav
     idet skat endnu ikke har foretaget anmeldelse af sit krav, udgør stort set alle anmeldte § 97-krav for-
     dringer fra leverandører… fremlægges udskrift af tingbogen over konkursboets ejendom beliggende …
     bagsværd, udskrevet den … 2014. som det fremgår af tingbogsattesten, er der lyst 28 udlæg i ejendom-
     men, der er lyst i perioden juli 2012 til juni 2014.
     den store masse af anmeldte leverandørkrav og de i ejendommen lyste udlæg dokumenterer, at virksom-
     hedens drift er kørt ud over håbløshedstidspunktet.
     4. a-skat og moms
     ifølge oplysningerne modtaget fra skat har selskabet ikke været ajour med betaling af a-skat siden 1. ju-
     li 2013. selskabet har i perioden 1. juli 2013 til 31. august 2014 angivet kr. 814.744 i a-skat. således har
     selskabet forsømt at betale restancer i form af a-skat til skat for i alt 5 kvartaler.
     tilsvarende har selskabet hverken angivet eller betalt moms i perioden 1. juli 2013 til 31. august 2014.
     skat skønner momsrestancen til at udgøre kr. 674.000. perioden udgør ligeledes fem kvartaler.
     for perioden 1. oktober 2012 til 31. juni 2013 er der for selskabet angivet kr. 536.490. ifølge oplysninger
     fra skat er restancen for denne periode ikke betalt. perioden udgør i alt tre kvartaler.
     skats krav udgør således minimum ca. kr. 1,2 mio. med tillæg af renter og gebyrer.
     kopi af mail fra skat af 26. januar 2015 fremlægges …
     det er kurators vurdering, at den konsekvente manglende afregning af moms og a-skat er at sidestille
     med, at selskabet reelt har brugt skat som kreditfacilitet …”
synspunkter
                                                         -5-
kurator har i sit processkrift til støtte for påstanden anført:
     ”… x vurderes på grund af groft uforsvarlig forretningsførelse at være uegnet til deltagelse i ledelsen af en
     erhvervsvirksomhed, jf. konkurslovens § 157, stk. 1, idet
             der ikke er bogført i selskabet siden 31. december 2013 og fremefter, på trods af, at der har være
                drift i perioden frem til konkursdekretets afsigelse den … 2014,
             der ikke er indbetalt a-skat i perioden 1. juli 2013 til 31. august 2014,
             der ikke er indbetalt moms for perioden 1. oktober 2012 til 31. august 2014,
             der ikke er foretaget momsangivelser siden 1. juli 2013, på trods af, at der har været daglig drift i
                selskabet,
             x i sin egenskab af direktør – og eneste ledelsesmedlem – har tilsidesat selskabets forpligtelser til at
                indberette og – betale korrekt moms og a-skat,
             x ved fortsat at videreføre driften i selskabet ud over håbløshedstidspunktet, har påført selskabets
                kreditorer et ikke ubetydeligt tab.
     på denne baggrund skal x pålægges konkurskarantæne i 3 år, jf. konkurslovens § 158, stk. 1 …”
sø- og handelsretten skal udtale:
retten lægger som ubestridt til grund, at x var selskabets direktør i hele den periode, som er
relevant for bedømmelsen af konkurskarantæne efter konkurslovens § 157, stk. 1. retten
lægger videre som ubestridt til grund, at selskabet har stiftet ikke ubetydelig gæld, herunder
til skat, idet x har undladt at sikre indberetning og betaling af moms i perioden, ligesom
selskabet har undladt at indbetale korrekt a-skat. retten lægger endelig som ubestridt til
grund, at selskabet har undladt bogføring siden 31. december 2013 trods drift i selskabet. x
findes ved sin ovenfor beskrevne adfærd at have påført selskabets kreditorer ikke ubetydeli-
ge tab.
herefter, og under hensyn til hans handlemåde og omstændighederne i øvrigt, finder retten,
at det er rimeligt at pålægge x konkurskarantæne, jf. konkurslovens § 157, stk. 1 og 2.
                                                -6-
den pålagte karantæne løber i tre år, jf. konkurslovens § 158, stk. 1, og regnes fra det tids-
punkt, hvor kendelsen er endelig.
                                       derfor bestemmes:
x pålægges konkurskarantæne i tre år.
x betaler inden 14 dage fra dato til statskassen sagens omkostninger med 12.500 kr.
                                        jeanette melchior
                                              (sign.)
                                           ___ ___ ___
                               udskriftens rigtighed bekræftes
                                    sø- og handelsretten, den
